[{"text_idx": "#000000", "text": "OASIS solar: Trydan gla\u0302n, gwyrdd a dibynadwy i bentref wrth i Adeilad Gweithredol cyntaf India agor"}, {"text_idx": "#000001", "text": "Bydd pentref yng nghefn gwlad India bellach yn cael trydan gla\u0302n a dibynadwy am y tro cyntaf, diolch i Adeilad Gweithredol newydd ei agor, sy\u2019n debyg i\u2019r rhai hynny mae Abertawe wedi\u2019u harloesi, sy\u2019n cynhyrchu, yn storio ac yn rhyddhau ei bw\u0302er solar ei hun."}, {"text_idx": "#000002", "text": "Mae 770 miliwn o bobl yn fyd-eang yn parhau i fod heb fynediad at drydan. Mae adeiladau\u2019n gyfrifol am 40% o holl allyriadau carbon y byd. Mae\u2019r adeilad newydd hwn yn India yn helpu i fynd i\u2019r afael a\u0302\u2019r ddwy her ar yr un pryd, gan gynhyrchu ei ynni ei hun ar gyfer trydan o\u2019r haul heb yr angen am danwydd ffosil.Mae\u2019r adeilad i\u2019w ddefnyddio gan gymuned pentref Khuded yn nhalaith Maharashtra, yng ngorllewin India. Er bod Khuded wedi\u2019i gysylltu a\u0302\u2019r grid, mae\u2019r cyflenwad trydan yn annibynadwy ac yn ddrud. Mae\u2019r rhan fwyaf o\u2019r preswylwyr yn dibynnu ar losgi tanwydd megis cerosin a choed ta\u0302n, sy\u2019n peri risg ddifrifol o glefydau anadlol a thanau.Cyd-ddyluniwyd yr arddangosydd technoleg newydd \u2013 o\u2019r enw\u2019r OASIS solar \u2013 gan bentrefwyr yn Khuded, a fydd yn rhannu\u2019r ynni mae\u2019n ei gynhyrchu.Fe\u2019i cyflwynwyd mewn partneriaeth a\u0302 Tata Cleantech Capital Ltd, a bydd yn cynnig technolegau cynaliadwy ar gyfer goleuadau a chynhyrchu bwyd, gan leihau\u2019r angen i losgi tanwydd.Mae cyflenwad trydan dibynadwy\u2019n golygu y gall preswylwyr wefru batris ffonau a lampau. Mae hefyd yn pweru peiriant plisgo reis, uned oeri a melin flawd, y gwnaeth preswylwyr nodi ei fod yn hanfodol, gan fod llawer ohonynt yn ennill bywoliaeth o gynnyrch amaethyddol.Dyluniwyd yr adeilad gan rwydwaith SUNRISE dan arweiniad Abertawe, sef Prosiect a ariennir gan y Gronfa Ymchwil Heriau Byd-eang sy\u2019n cynnwys prifysgolion a diwydiannu o bob rhan o\u2019r DU, India, Mecsico, Kazakhstan a De Affrica. Cefnogwyd dyluniad Adeiladau Gweithredol gan arbenigedd o Ganolfan Arloesi a Gwybodaeth SPECIFIC, sydd hefyd dan arweiniad Prifysgol Abertawe."}, {"text_idx": "#000003", "text": "Mae\u2019r gymuned leol yn Khuded wedi bod yn rhan o\u2019r prosiect ers y cychwyn cyntaf. Cyn llunio unrhyw gynlluniau, gweithiodd Sefydliad y Gwyddorau Cymdeithasol Tata ac elusen leol, Keshav Shrusthi, gyda phentrefwyr ar arolwg, gan amlinellu\u2019r hyn y byddai ei angen gan yr adeilad. Nawr bod yr adeilad wedi agor, y gymuned leol fydd yn ei gynnal."}, {"text_idx": "#000004", "text": "Mae Adeilad Gweithredol yn cyfuno amrywiaeth o dechnolegau ynni adnewyddadwy integredig, sy\u2019n gweithio ar y cyd mewn un system i gynhyrchu, storio a rhyddhau gwres a thrydan.Mae\u2019r cysyniad, a ddatblygwyd gan di\u0302m SPECIFIC, eisoes wedi bod yn llwyddiannus yn y DU, ac mae\u2019r Ystafell Ddosbarth Weithredol a\u2019r Swyddfa Weithredol yn gweithredu\u2019n llwyddiannus ar Gampws y Bae Prifysgol Abertawe"}, {"text_idx": "#000005", "text": "Mae\u2019r adeilad cymunedol newydd yn Khuded yn dangos sut mae SUNRISE wedi addasu\u2019r cysyniad Adeilad Gweithredol i fod yn addas i gyd-destun a hinsawdd wahanol iawn India wledig.Mae nodweddion adeilad OASIS Solar Khuded yn cynnwys:"}, {"text_idx": "#000008", "text": "\u201cDrwy ein gwaith gyda phobl leol Khuded, daeth yn amlwg bod angen i\u2019r OASIS Solar ddarparu lle cymunedol y gellir ei addasu. Drwy ymyriad sengl ac un adeilad cymunedol pwrpasol y gellir ei roi ar waith yn gyflym, nid yn unig y bydd preswylwyr yn derbyn ynni cynaliadwy, ond hefyd le i gynhyrchu bwyd a chymryd rhan mewn gweithgareddau economaidd megis creu a gwerthu crefftau.\u201d"}]